als_Latn dik_Latn sna_Latn
Rama i del fjale Ilir Metës: I ul pazarin e ndarjes së bashkive, shkak çështja “Doshi”
Kryeministri Edi Rama do të presë nesër në selinë e Partisë Socialiste, Kreun e Kuvendit Ilir Meta. Takimi ka të bëjë me ndarjen e njësive bashkiake dhe kandidatët që do të zgjidhen nga PS dhe LSI.
Prej kohësh dy partitë e maxhorancës janë duke zhvilluar negociata për ndarjen bashkive dhe daljen me një kandidat të vetëm. Gjatë takimit të nesërm pritet të përcaktohet procedura e përzgjedhjes së kandidatëve.
Më herët Kryetari i grupit parlamentar të LSI-së, Petrit Vasili ka bërë të qartë se për të 61 bashkitë, sipas reformës së re territoriale, do të ketë nga një kandidat që do të përfaqësojë koalicionin “Aleanca për Shqipërinë Evropiane”.
Por, ende nuk është përfunduar lista e plotë e 61 bashkive. Kryeministri Rama dhe kryetari i Kuvendit, Ilir Meta, në takimet e tyre kanë rënë dakord fillimisht politikisht dhe kanë diskutuar për bashkitë më kryesore. Ata kanë zhvilluar një sërë takimesh në funksion të këtij qëllimi.
als_Latn als_Latn als_Latn als_Latn als_Latn